
RAPORT DE SPECIALITATE
  privind  aprobarea Regulamentului de Organizare și Funcționare a piețelor volante din Municipiul Timișoara
Având în vedere Referatul de aprobare al proiectului de hotărâre al Primarului Municipiului Timișoara şi Proiectul de hotărâre  aprobarea Regulamentului de Organizare și Funcționare a piețelor volante din Municipiul Timișoara.
Facem următoarele precizări:
În conformitate cu prevederile art.9 alin.2 din H.G. nr.348/2004 privind exercitarea comerțului cu produse și servicii de piață în unele zone publice, piețele se organizează și funcționează pe baza regulamentelor proprii, elaborate în funcție de tipul acestora, cu respectarea modelului prevăzut în anexa care face parte integrantă din actul normativ mai sus menționat. Regulamentul este supus avizării autorităților publice locale.
Regulamentul de Organizare și Funcționare a piețelor volante din Municipiul Timișoara este elaborat de către SC PIEȚE SA în conformitate cu prevederile art.9 alin.2 din H.G. nr.348/2004 privind exercitarea comerțului cu produse și servicii de piață în unele zone publice și  este avizat de către Consiliul de Administrație prin Decizia nr.90/15.12.2021. 
Piețele volante sunt structuri de vânzare având utilitățile asigurate, destinate exercitării comerțului cu amănuntul și prestării de servicii către consumatori, din rulote, autovehicule special sau standuri dotate corespunzător.

Prin hotărârile nr.129/11.03.2014 și  nr.533/25.10.2019 Consiliul Local al Municipiului Timișoara a aprobată înființarea pieței țărănești de tip volantă.

Prin Hotărârea Consiliului Local al Municipiului Timișoara nr.568  din 12.11.2019 a fost aprobat Regulamentul de Organizare și Funcționare a Piețelor țărănești de tip volante situate în Timișoara zona parcării stadionului “Dan  Păltinișanu”-str.Diaconu Coresi și zona Soarelui –strada Oglinzilor.
De la data adoptării, actele normative locale mai sus menționate, au fost modificate și completate prin mai multe hotărâri ale consiliului local (ex.HCLMT nr.369/18.07.2014, nr.114/05.04.2016, nr.136/18.10.2016, nr.196/12.05.2017, nr.568/12.112019), astfel că se impune abrogarea actului normativ local prin care a fost aprobat Regulamentul de organizare și funcționare a piețelor volante din municipiul Timișoara și emiterea unei noi hotărâri prin care să se aprobe un regulament care să cuprindă în mod unitar prevederi referitoare la organizarea și funcționarea piețelor volante în municipiul Timișoara.
În concluzie, este necesar a fi elaborat un Regulament de Organizare și Funcționare care să cuprindă în mod unitar prevederi referitoare la organizarea și funcționarea piețelor volante în municipiul Timișoara. 

Având în vedere prevederile legale expuse în prezentul raport, apreciem că proiectul de hotărâre aprobarea Regulamentului de Organizare și Funcționare a piețelor volante din Municipiul Timișoara, îndeplineşte condiţiile pentru a fi supus dezbaterii şi aprobării plenului consiliului local.

